രാജിവ് ഗാന്ധി ജന്മ വാര്ഷിക അനുസ്മരണവുമായി ഒഐസിസി കുവൈറ്റ് കുവൈറ്റ് സിറ്റി: ഇരുപത്തി ഒന്നാം നൂറ്റാണ്ടിലെ വികസിത ഇന്ഡ്യ സ്വപ്നം കണ്ടിരുന്ന, മുന് ഇന്ഡ്യന് പ്രധാനമന്ത്രിയും, ഇന്ഡ്യന് നാഷണല് കോണ്ഗ്രസ് പ്രസിഡന്റുമായിരുന്ന യശശരിരനായ ശ്രീ രാജിവ് ഗാന്ധിയുടെ എഴുപത്തേഴാമത് ജന്മ വാര്ഷിക ദിനത്തില് അദ്ദേഹത്തിനു ഓവര്സിസ് ഇന്ഡ്യന് കള്ച്ചറല് കോണ്ഗ്രസ് ഓ ഐ സി സി കുവൈറ്റ് നാഷണല് കമ്മറ്റിയുടെ നേത്രുത്വത്തില് പ്രണാമം അര്പ്പിച്ചു. ദേശിയ കമ്മറ്റി പ്രസിഡന്റ് വര്ഗ്ഗിസ് പുതുക്കുളങ്ങര അനുസ്മരണ സമ്മേളനം ഉല്ഘാടനം ചെയ്തു. വര്ഗ്ഗിസ് ജോസഫ് മാരാമണ് അധ്യക്ഷത വഹിച്ചു. ജോയ് കരവാളൂര്, ജോബിന് ജോസ്, സുരജ് കാസര്കോട്, ഇല്യാസ് പുതുവാച്ചേരി, അബി അലക്സാന്ഡര്, ബോണി സാം മാത്യു, ഈപ്പന് ജോര്ജ്ജ് എന്നിവര് പ്രസംഗിച്ചു